ବିଦ୍ୟାଳୟ ଓ ଗଣ ଶିକ୍ଷା ବିଭାଗର ନିଷ୍ପତ୍ତିକୁ ରଦ୍ଦ କରି ହାଇ କୋର୍ଟ କହିଛନ୍ତି ଯେ ସ୍କୁଲଗୁଡି଼କରେ କମୁଥିବା ପିଲା ସଂଖ୍ୟା ପାଇଁ ରାଜ୍ୟ ସରକାରଙ୍କ ଶିକ୍ଷା ନୀତି ଦାୟୀ । ସ୍କୁଲଗୁଡ଼ିକୁ ଆବଶ୍ୟକୀୟ ଭିତ୍ତିଭୂମି ଯୋଗାଇଦେବାକୁ ସରକାରଙ୍କୁ କହିଛନ୍ତି କୋର୍ଟ ।
ରାଜ୍ୟର ୪,୦୦୦ରୁ ଉର୍ଦ୍ଧ୍ବ ସ୍କୁଲ୍ ନିକଟସ୍ଥ ବିଭିନ୍ନ ସ୍କୁଲରେ ମିଶିବାର ଥିଲା ।
Share this:
ଭୁବନେଶ୍ୱରଃ ରାଜ୍ୟରେ ସ୍କୁଲ ମିଶ୍ରଣ ନେଇ ଗଣ ଶିକ୍ଷା ବିଭାଗ ପକ୍ଷରୁ ଜାରି ହେଇଥିବା ବିଜ୍ଞପ୍ତିକୁ ରଦ୍ଧ କରିଛନ୍ତି ହାଇ କୋର୍ଟ । ଏ ନେଇ ଦାୟର ହୋଇଥିବା ମାମଲାର ଶୁଣାଣି କରି ଗଣ ଶିକ୍ଷା ବିଭାଗର ବିଜ୍ଞପ୍ତି ଉପରେ ଘୋର୍ ଅସନ୍ତୋଷ ପ୍ରକାଶ କରିଛନ୍ତି ହାଇ କୋର୍ଟ ।
ଗତ ୨୦୨୦ ମାର୍ଚ୍ଚ ୧୧ ତାରିଖରେ ୨୦ ଜଣରୁ କମ ଛାତ୍ରଛାତ୍ରୀ ପଢୁଥିବା ସ୍କୁଲଗୁଡ଼ିକୁ ବନ୍ଦ କରି ସେଗୁଡ଼ିକୁ ନିକଟସ୍ଥ ସ୍କୁଲ୍ ସହିତ ମିଶ୍ରଣ କରାଯିବ ଓ ଛାତ୍ରଛାତ୍ରୀଙ୍କୁ ନିକଟସ୍ଥ ସ୍କୁଲକୁ ସ୍ଥାନାନ୍ତରିତ କରାଯିବ ବୋଲି ଗଣ ଶିକ୍ଷା ବିଭାଗ ଏକ ବିଜ୍ଞପ୍ତି ପ୍ରକାଶ କରିଥିଲା । ଏହି ନିଷ୍ପତ୍ତି ପରେ ରାଜ୍ୟର ୪,୦୦୦ରୁ ଉର୍ଦ୍ଧ୍ବ ସ୍କୁଲ୍ ନିକଟସ୍ଥ ବିଭିନ୍ନ ସ୍କୁଲରେ ମିଶିବାର ଥିଲା । ହେଲେ ଏହା ବିରୁଦ୍ଧରେ ହାଇ କୋର୍ଟରେ ଆବେଦନ କରିଥିଲେ ରାଜ୍ୟ ଅଭିଭାବକ ସଙ୍ଘ ।
ଏହି ମାମଲର ଶୁଣାଣି କରି କୋର୍ଟ ପୂର୍ବରୁ ଏହି ବିଜ୍ଞପ୍ତି ଉପରେ ରହିତାଦେଶ ଜାରି କରିଥିଲେ । ମଙ୍ଗଳବାର ଦିନ ପୂର୍ଣ୍ଣାଙ୍ଗ ଶୁଣାଣି କରି ହାଇ କୋର୍ଟ ରାଜ୍ୟ ସରକାରଙ୍କ ନିଷ୍ପତ୍ତି ଉପରେ ଅସନ୍ତୋଷ ବ୍ୟକ୍ତ କରିବା ସହ ସ୍କୁଲଗୁଡ଼ିକରେ ଛାତ୍ରଛାତ୍ରୀଙ୍କ ସଂଖ୍ୟା କମିବା ନେଇ ରାଜ୍ୟ ସରକାରଙ୍କ ଶିକ୍ଷା ନୀତିକୁ ଦାୟୀ କରିଥିଲେ ।
ଆବଶ୍ୟକୀୟ ଭିତ୍ତିଭୂମି ଓ ଶିକ୍ଷକ ଶିକ୍ଷୟତ୍ରୀ ଯୋଗାଇ ନ ଦେଇ ଛାତ୍ରଛାତ୍ରୀଙ୍କ ସଂଖ୍ୟା କମୁଥିବାରୁ ସ୍କୁଲଗୁଡ଼ିକର ମିଶ୍ରଣ କରିବା ଅବ୘ଧାନିକ ବୋଲି ଟିପ୍ପଣୀ ଦେଇଥିଲେ କୋର୍ଟ ।
ଗତ ବର୍ଷ ମାର୍ଚ୍ଚ ୧୧ ତାରିଖ ଦିନ ଜାରି ହୋଇଥିବା ଏହି ବିଜ୍ଞପ୍ତି ନିଃଶୁଳ୍କ ଓ ବାଧ୍ୟତାମୂଳକ ଶିକ୍ଷା ଅଧିକାର ଆଇନ ଓ ସମ୍ବିଧାନର ବିରୋଧାଚରଣ କରୁଥିବା ଦର୍ଶାଇ କରି ବିଭିନ୍ନ ରାଜ୍ୟ ଅଭିଭାବକ ସଙ୍ଘ ହାଇ କୋର୍ଟଙ୍କ ଦ୍ବାରସ୍ଥ ହୋଇଥିଲେ । ରାଜ୍ୟ ଅଭିଭାବକ ମହାସଙ୍ଘ ଏ ନେଇ ଗାଁ ଗାଁ ବୁଲି ଜନ ସଚେତନତା କାର୍ଯ୍ୟକ୍ରମ କରିବା ସହ ଆନ୍ଦୋଳନ ମଧ୍ୟ କରିଥିଲେ । ହାଇ କୋର୍ଟଙ୍କ ଏହି ନିଷ୍ପତ୍ତିକୁ ସ୍ୱାଗତ କରିଛି ରାଜ୍ୟ ଅଭିଭାବକ ମହାସଙ୍ଘ । ରାଜ୍ୟ ସରକାର ଆଉ ଉପର କୋର୍ଟକୁ ନ ଯାଇ ନିଜ ବିଜ୍ଞପ୍ତି ଓ ନିଷ୍ପତ୍ତିକୁ ବଦଳାନ୍ତୁ ବୋଲି ସଙ୍ଘ ଅନୁରୋଧ କରିଛି । ଶିକ୍ଷାବିତମାନେ ମଧ୍ୟ ହାଇ କୋରିଟଙ୍କ ନିଷ୍ପତ୍ତିକୁ ସ୍ୱାଗତ କରିଛନ୍ତି ।
"ଗତ ବର୍ଷ ଏହି ବିଜ୍ଞପ୍ତି ଆସିବା ଦିନଠାରୁ ଏହାକୁ ଆମେ ବିରୋଧ କରିଆସୁଥିଲୁ । ବିଭିନ୍ନ ପର୍ଯ୍ୟାୟରେ ଆନ୍ଦୋଳନ କରିବା ସହ ମୁଖ୍ୟ ଶାସନ ସଚିବଙ୍କୁ ଚିଠି ଲେଖି ଏହାର ସୁବିଧା ଅସୁବିଧା ସମ୍ପର୍କରେ ଜଣାଇଥିଲୁ । ପରବର୍ତ୍ତୀ ସମୟରେ ବାଧ୍ୟ ହୋଇଥିଲୁ ହାଇ କୋର୍ଟଙ୍କ ଦ୍ୱାରସ୍ଥ ହେବାକୁ । ଆଜି ହାଇ କୋର୍ଟଙ୍କ ଏ ନିର୍ଦ୍ଦେଶକୁ ଆମେ ସ୍ୱାଗତ କରୁଛୁ," କହିଛନ୍ତି ରାଜ୍ୟ ଅଭିଭାବକ ସଙ୍ଘର ଅଧ୍ୟକ୍ଷ ବାସୁଦେବ ଭଟ୍ଟ ।
ଏ ନେଇ ରାଜ୍ୟ ଗଣ ଶିକ୍ଷା ବିଭାଗ ତରଫରୁ କୌଣସି ପ୍ରତିକ୍ରିୟା ମିଳି ନାହିଁ । ହାଇ କୋର୍ଟଙ୍କ ନିର୍ଦ୍ଦେଶ ରାଜ୍ୟର ଶିକ୍ଷକ ଶିକ୍ଷୟତ୍ରୀମାନଙ୍କ ମଧ୍ୟରେ ଖୁସି ଆଣିଦେଇଛି ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
